stanford-oval/wikipedia huggingface dataset:
ศิลาวรรณ อินต๊ะมี
ประวัติ

ศิลาวรรณ อินต๊ะมี เป็นบุคคลจากอำเภอแม่ออน จังหวัดเชียงใหม่ เธอชอบเล่นกีฬาตั้งแต่วัยเด็ก ที่ซึ่งเล่นได้ดีเกือบทุกชนิด และกีฬาที่เธอชอบที่สุดคือฟุตบอล โดยศิลาวรรณในช่วงนั้นได้เข้าศึกษาระดับชั้นประถมและมัธยมต้นที่โรงเรียนวัดห้วยทราย
เมื่ออายุได้ 12 ปี เธอได้เริ่มฝึกฟุตบอลอย่างจริงจังหลังเลิกเรียน ทั้งจากผู้ฝึกสอน และจากการถ่ายทอดสดฟุตบอลต่างประเทศ จากนั้น เธอได้รับเลือกเป็นนักฟุตบอลเยาวชนหญิงของจังหวัดเชียงใหม่ โดยได้เข้าร่วมแข่งขันกีฬาเยาวชนและกีฬานักเรียนนักศึกษา ก่อนที่จะได้รับการทาบทามสู่โรงเรียนกีฬา จังหวัดชลบุรี หลังจากนั้น เธอได้ฝึกพัฒนาฝีเท้าอย่างต่อเนื่อง และเพียง 1 ปี ศิลาวรรณก็ได้รับเลือกให้เข้าร่วมฟุตบอลหญิงทีมชาติไทยรุ่นอายุไม่เกิน 19 ปีได้สำเร็จ โดยได้เป็นตัวหลักของทีมเมื่ออายุ 19 ปี กระทั่งได้รับเลือกเข้าร่วมทีมฟุตบอลหญิงทีมชาติไทยชุดใหญ่ในเวลาต่อมา
ในเดือนเมษายน พ.ศ. 2555 ศิลาวรรณเคยได้รับการทาบทามให้เข้าร่วมทีมสโมสรฟุตบอลสเปรันซาโอซะกะ-ทะกะสึกิ ที่ประเทศญี่ปุ่น แต่แม้จะได้รับเลือก เธอก็ไม่ได้เข้าร่วมทีมในปีดังกล่าว เนื่องด้วยทางผู้ฝึกสอนต้องการให้รอไปพร้อมกับเพื่อนร่วมทีมอีก 2 คน
วันที่ 21 พฤษภาคม พ.ศ. 2557 ในการแข่งขันฟุตบอลหญิงเอเชียนคัพ 2014 ศิลาวรรณได้เป็นหนึ่งในผู้เล่นตัวจริงให้แก่ทีมชาติไทยเมื่อครั้งที่พบกับฟุตบอลหญิงทีมชาติเวียดนาม ในรอบเพลย์ออฟชิงอันดับ 5 ที่ซึ่งทีมของเธอได้เป็นฝ่ายชนะจากการแข่งขันนัดดังกล่าว
ชีวิตส่วนตัว

ด้านชีวิตส่วนตัว เธอกำลังคบหากับนักฟุตบอลหญิงเช่นเดียวกัน แต่ไม่ใช่เพื่อนร่วมทีม และไม่พร้อมเปิดตัวแต่อย่างใด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศิลาวรรณ อินต๊ะมี
ศิลาวรรณ อินต๊ะมี ที่เฟซบุ๊ก
| ด ค กทีมชาติไทย – ฟุตบอลโลกหญิง 2019 |
| --- | --- | --- |
|  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  |
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายเกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจะจัดขึ้นในวันที่ 21 เมษายน พ.ศ. 2556
ที่มา

ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ผู้สมัคร

| พรรค | พรรค | ผู้สมัคร | หมายเลข |
| --- | --- | --- | --- |
|  | ยางพาราไทย | ทวีศักดิ์ ภูพา | 1 |
|  | เพื่อไทย | เยาวภา วงศ์สวัสดิ์ | 2 |
|  | ประชาธิปัตย์ | กิ่งกาญจน์ ณ เชียงใหม่ | 3 |
|  | พลังสหกรณ์ | ร้อยตรี ทวีป ยอดเศรณี | 4 |
ผู้สมัคร > ทวีศักดิ์ ภูพา

ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่
ผู้สมัคร > เยาวภา วงศ์สวัสดิ์

เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี
ผู้สมัคร > กิ่งกาญจน์ ณ เชียงใหม่

กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข
ผู้สมัคร > ทวีป ยอดเศรณี

ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน
| ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> ผู้สมัคร | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> คะแนนเสียง | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> % | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่> ± |
| --- | --- | --- | --- | --- | --- |
|  | เพื่อไทย   | เยาวภา วงศ์สวัสดิ์ (2)✔ | 67,101 | 73.01 | –5.26 |
|  | ประชาธิปัตย์   | กิ่งกาญจน์ ณ เชียงใหม่ (1)✔ | 21,372 | 23.25 | +2.73 |
|  | ยางพาราไทย  | ทวีศักดิ์ ภูพา (1) | 2,456 | 2.67 | – |
|  | พลังสหกรณ์  | ว่าที่ร้อยตรี ทวีป ยอดเศรณี (4) | 977 | 1.06 | – |
| ผลรวม | ผลรวม | ผลรวม | 91,906 | 100.00 | — |

| บัตรดี | บัตรดี | บัตรดี | 91,906 | 88.92 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,851 | 8.56 | – |
| บัตรเสีย | บัตรเสีย | บัตรเสีย | 2,607 | 2.52 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 103,364 | 74.53 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 138,684 | 100.00 | — |
: เพื่อไทย   รักษาที่นั่ง
เหตุการณ์ต่อเนื่อง > การร้องเรียนทุจริตการเลือกตั้ง

พรรคประชาธิปัตย์ โดยนายธนิตพล ไชยนันทน์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่า
พิพัฒน์ ต้นกันยา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  พิพัฒน์ ต้นกันยา
วันเกิด:  4 มกราคม พ.ศ. 2522 (46 ปี)
สถานที่เกิด:  อำเภอกุมภวาปี จังหวัดอุดรธานี ประเทศไทย
ส่วนสูง:  1.78 m (5 ft 10 in)
สโมสรเยาวชน
2538-2539:  ราชประชา
สโมสรอาชีพ*
| ปี |  ทีม |  ลงเล่น |  (ประตู) |
| 2540-2545 |  ราชประชา |  57 |  (28) |
| 2546-2547 |  บิ่ญดิ่ญ |  26 |  (12) |
| 2548 |  ด่งท้าป |  17 |  (8) |
| 2549-2550 |  บีอีซี เทโรศาสน |  22 |  (7) |
| 2551 |  การไฟฟ้าส่วนภูมิภาค |  28 |  (9) |
| 2552 |  การท่าเรือไทย |  29 |  (10) |
| 2552-2553 |  เปอร์ซิซัม ปุตรา |  30 |  (10) |
| 2553 |  บุรีรัมย์ พีอีเอ |  4 |  (1) |
| 2554 |  โอสถสภา เอ็ม-150 |  28 |  (12) |
| 2555 |  สุพรรณบุรี |  30 |  (15) |
| 2556-2557 |  ปตท.ระยอง |  17 |  (9) |
| 2557 |  เชียงใหม่ เอฟซี |  15 |  (5) |
| 2558 |  ภูเก็ต เอฟซี |  17 |  (5) |
| 2559 |  อุดรธานี เอฟซี |  11 |  (3) |
| 2560 |  อำนาจ ยูไนเต็ด |  9 |  (0) |
| 2563-2564 |  พัทยา ดิสคอฟเวอร์รี่ ยูไนเต็ด |  13 |  (6) |
| รวม |   |  353 |  (140) |
ทีมชาติ
| 2545-2555 |  ไทย |  30 |  (14) |
จัดการทีม
2562-2564:  พัทยา ดิสคอฟเวอร์รี่ ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
พิพัฒน์ ต้นกันยา เป็นอดีตนักฟุตบอลทีมชาติไทย พิพัฒน์เคยได้รับรางวัลดาวซัลโวไทยพรีเมียร์ลีก ฤดูกาล 2549 สมัยที่เล่นให้กับบีอีซี เทโรศาสน และสามารถคว้าแชมป์ไทยพรีเมียร์ลีกได้กับสโมสรการไฟฟ้าส่วนภูมิภาค ในฤดูกาล 2551 อีกทั้งยังเคยคว้าแชมป์ไทยคม เอฟเอคัพ 2552 ได้กับสโมสรฟุตบอลการท่าเรือไทย และคว้าแชมป์ไทยลีก ดิวิชั่น 2 ได้กับอุดรธานี เอฟซีในฤดูกาล 2559
ประวัติ

พิพัฒน์ ต้นกันยา (ชื่อเดิมอานนท์) เกิดเมื่อวันที่ 4 มกราคม พ.ศ. 2522 ที่อำเภอกุมภวาปี จังหวัดอุดรธานี เป็นบุตรคนสุดท้องจากจำนวน 4 คน ของนายเคน และนางจันทร์ ต้นกันยา โดยพ่อของพิพัฒน์เคยทำงานอยู่ที่ประเทศซาอุดิอาระเบีย
พิพัฒน์เริ่มเข้ารับการศึกษาในชั้นประถมที่โรงเรียนบ้านนาดีสร้างบง และสอบเข้ามาศึกษาต่อในชั้นมัธยมที่โรงเรียนอุดรพิทยานุกูลจนจบชั้นมัธยมปลาย ก่อนจะได้รับทุนนักกีฬาและศึกษาต่อในชั้นอุดมศึกษาที่มหาวิทยาลัยธุรกิจบัณฑิตย์
การเล่นฟุตบอล > ราชประชา

ช่วงเรียนมัธยมปลาย พิพัฒน์ ได้มีโอกาสลงเล่นในชุดเยาวชนของสโมสรราชประชา ในการแข่งขันฟุตบอลเยาวชนควีนส์คัพ พานาโซนิค ก่อนจะได้เลื่อนขึ้นมาเล่นในทีมชุดใหญ่ของสโมสรยูคอมราชประชา ในจอห์นนีวอล์กเกอร์ไทยแลนด์ซอกเกอร์ลีก 2540 ในช่วงที่มีสุทิน ไชยกิตติเป็นผู้ฝึกสอน แต่ยังไม่อาจสอดแทรกขึ้นเป็นตัวจริงได้
ต่อมาในคาลเท็กซ์พรีเมียร์ลีก 2541 สโมสรยูคอมราชประชาเปลี่ยนผู้ฝึกสอนเป็นทพ.พิชัย ปิตุวงศ์ โดยพิพัฒน์ได้รับโอกาสลงเล่นและยิงประตูในลีกสูงสุดได้เป็นครั้งแรก ในขณะที่พิพัฒน์กำลังทำผลงานได้อย่างดีด้วยการยิงในลีกไปถึง 5 ประตู จากการลงเล่น 6 นัด เขากลับต้องประสบอุบัติเหตุถูกรถชนจนกระดูกเท้าแตกจนต้องเข้ารับการผ่าตัด และไม่สามารถลงเล่นได้ในช่วงที่เหลือของฤดูกาล โดยสโมสรยูคอมราชประชา ได้อันดับสุดท้ายของตารางและต้องตกชั้นไปเล่นในไทยลีก ดิวิชัน 1
แม้จะตกชั้นไปเล่นในดิวิชั่น 1 แต่ในการแข่งขันฮอนด้า เอฟเอคัพ ปี 2542 พิพัฒน์ ต้นกันยา ก็เป็นกำลังสำคัญพาสโมสรผ่านเข้าถึงรอบชิงชนะเลิศไปพบกับสโมสรธนาคารกสิกรไทย ก่อนจะแพ้ไป 1-0 ได้ตำแหน่งรองแชมป์ไปครอง
การลงเล่นในดิวิชั่น 1 แม้พิพัฒน์ จะพัฒนาการยิงประตูได้จนเป็นตัวหลักของสโมสรแต่ก็ไม่อาจช่วยให้ราชประชาเลื่อนชั้นกลับขึ้นไปเล่นในไทยพรีเมียร์ลีกได้ และตัดสินใจย้ายออกจากสโมสรในปี พ.ศ. 2545
การเล่นฟุตบอล > วี-ลีก เวียดนาม

พิพัฒน์ ต้นกันยา ย้ายมาเล่นฟุตบอลในวี-ลีก ประเทศเวียดนาม ฤดูกาล 2546 ให้กับสโมสรบิ่ญดิ่ญ โดยเป็นที่จดจำจากการยิงแฮตทริก ได้ในวี-ลีก นัดที่เปิดสนามกีฬากวีเญิน เอาชนะสโมสรเถกง 4-0 เมื่อวันที่ 21 กุมภาพันธ์ พ.ศ. 2546  และพาสโมสรผ่านเข้าถึงรอบชิงชนะเลิศเวียดนาม เอฟเอคัพ โดยในนัดชิงชนะเลิศกับสโมสรธนาคารด่งอ๋า พิพัฒน์ ต้นกันยา เป็นกำลังสำคัญที่ช่วยให้สโมสรคว้าชัยชนะ 2-1 และคว้าแชมป์เอฟเอคัพได้สำเร็จ นอกจากนี้ยังคว้ารางวัลรองดาวซัลโว วี-ลีก ประจำฤดูกาล 2546 ที่จำนวน 9 ประตู
หลังประสบความสำเร็จกับสโมสรบิ่ญดิ่ญ พิพัฒน์ย้ายมาเล่นให้กับสโมสรเดลต้า ด่งท้าป ในปี 2548
การเล่นฟุตบอล > บีอีซี เทโรศาสน

ปี พ.ศ. 2549 พิพัฒน์ ต้นกันยา ย้ายกลับมาเล่นฟุตบอลในประเทศไทย โดยย้ายมาร่วมทีมบีอีซี เทโรศาสน ที่มีเดวิด บูธ โค้ชชาวอังกฤษ เป็นผู้ฝึกสอนอยู่ในขณะนั้น และสร้างผลงานการยิงประตูได้อย่างยอดเยี่ยมด้วยการคว้าตำแหน่งดาวซัลโวไทยแลนด์พรีเมียร์ลีก 2549 โดยยิงในลีกไป 12 ประตู และพาสโมสรจบฤดูกาลด้วยอันดับที่ 3
ต่อมาในฤดูกาล 2550 สโมสรเปลี่ยนโค้ชเป็นรีจิส ลากัสเซ่ กุนซือชาวฝรั่งเศส และพิพัฒน์ ยิงในลีกฤดูกาลนี้ได้ 8 ประตู โดยเล่นในแดนหน้าร่วมกับอานนท์ สังสระน้อย และธีรเทพ วิโนทัย แต่ยังไม่อาจพาทีมคว้าแชมป์ได้ โดยได้อันดับ 3 อีกครั้ง
การเล่นฟุตบอล > การไฟฟ้าส่วนภูมิภาค

ฤดูกาล 2551 พิพัฒน์ ย้ายมาเล่นให้กับสโมสรฟุตบอลการไฟฟ้าส่วนภูมิภาค ภายใต้การคุมทีมของประพล พงษ์พาณิช และได้ลงสนามนัดแรกเมื่อวันที่ 17 กุมภาพันธ์ ในนัดที่พบกับสโมสรโค้ก-เทศบาลตำบลบางพระ ที่สนามกีฬากลางจังหวัดพระนครศรีอยุธยา ในการลงสนามนัดแรกพิพัฒน์ ก็ยิงประตูได้ทันที โดยในนัดดังกล่าวเขายิง 1 ประตู ช่วยให้สโมสรเปิดบ้านชนะไป 2-1
การเล่นฟุตบอล > ภูเก็ต เอฟซี

พิพัฒน์ ต้นกันยา ย้ายมาเล่นให้กับสโมสรภูเก็ต เอฟซี ในระดับไทยลีก ดิวิชัน 1 ในฤดูกาล 2558 โดยลงสนามให้สโมสรเป็นครั้งแรกเมื่อวันที่ 14 กุมภาพันธ์ ในนัดที่บุกไปชนะสโมสรตราด เอฟซี 1-0 ที่สนามกีฬากลางจังหวัดตราด และมายิงประตูแรกให้ภูเก็ตได้เมื่อวันที่ 1 มีนาคม พ.ศ. 2558 ในนัดที่ออกไปแพ้สโมสรสุโขทัย เอฟซี 5-2 ที่สนามทุ่งทะเลหลวง
เกียรติประวัติ > รางวัลระดับสโมสร

ฮอนด้า เอฟเอคัพ 2542 :รองชนะเลิศ (ยูคอมราชประชา)
เวียดนาม เอฟเอคัพ 2003 :ชนะเลิศ (บิ่ญดิ่ญ)
ไทยแลนด์พรีเมียร์ลีก 2551 :ชนะเลิศ (การไฟฟ้าส่วนภูมิภาค)
มูลนิธิไทยคม เอฟเอคัพ 2552 :ชนะเลิศ (สโมสรฟุตบอลการท่าเรือไทย)
ไทยลีก ดิวิชัน 1 2555 :รองชนะเลิศ (สุพรรณบุรี เอฟซี)
ไทยลีก ดิวิชั่น 2 2559 :ชนะเลิศ (อุดรธานี เอฟซี)
แหล่งข้อมูลอื่น

ประวัติ พิพัฒน์ ต้นกันยา จากเว็บไซต์สโมสรกีฬาราชประชา เก็บถาวร 2009-08-16 ที่ เวย์แบ็กแมชชีน
| ด ค กผู้ทำประตูสูงสุดในไทยลีก |
| --- | --- |
 2539: อัมพร  2540: วรวุฒิ  2541: รณชัย  2542: สุธี  2543: สุธี  2544–45: วรวุฒิ, ปิติพงษ์  2545–46: ศรายุทธ  2546–47: วิมล  2547–48: ศุภกิจ, ศรายุทธ  2549: พิพัฒน์  2550: ฟาเบียโน  2551: อานนท์  2552: อานนท์  2553: ทาคาม  2554: โอฮานด์ซา  2555: ธีรศิลป์, เคลย์ตง  2556: กอนซาเลซ  2557: เอเบร์ชี  2558: จีโอกู  2559: เคลย์ตง  2560: บอสโควิช  2561: จีโอกู  2562: ดูมบูยา  2563–64: ทาร์เดลี  2564–65: ซูวาริส  2565–66: ศุภชัย  2566–67: ศุภชัย
การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555

การเลือกตั้งซ่อมสมาชิกสภาผู้แทนราษฎรเขต 2 ลำพูน พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดลำพูน แทนที่ นายสถาพร มณีรัตน์ ซึ่งเสียชีวิต
ที่มา

การเลือกตั้งซ่อมสมาชิกสภาผู้แทนราษฎร เขต 2 จังหวัดลำพูน พ.ศ. 2555 เกิดขึ้นเนื่องจากการเสียชีวิตของนายสถาพร มณีรัตน์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคเพื่อไทย ทำให้ตำแหน่งในเขตนี้ (อำเภอป่าซาง อำเภอบ้านโฮ่ง อำเภอทุ่งหัวช้าง อำเภอลี้ และอำเภอเวียงหนองล่อง) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 26 สิงหาคม พ.ศ. 2555
ผู้สมัคร

มีผู้สมัครรับเลือกตั้ง 3 คน ดังนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | ประชาธิปัตย์ | บรรจง วิพรหมชัย | 1 |
|  | เพื่อไทย | รังสรรค์ มณีรัตน์ | 2 |
|  | เครือข่ายชาวนาแห่งประเทศไทย | วันชัย ปารมีกาศ | 3 |
ผู้สมัคร > นายบรรจง วิพรหมชัย

นายบรรจง วิพรหมชัย ผู้สมัครหมายเลข 1 สังกัดพรรคประชาธิปัตย์ เป็นน้องชายของนายขยัน วิพรหมชัย อดีต ส.ส.ลำพูน สังกัดพรรคประชาธิปัตย์ ในการเลือกตั้งซ่อมแทนนายอนุสรณ์ วงศ์วรรณ เมื่อปี พ.ศ. 2551 แต่ต่อมาในการเลือกตั้ง พ.ศ. 2554 จำนวน ส.ส.ของจังหวัดลำพูนลดลงจากเดิม 3 ที่นั่ง เหลือ 2 ที่นั่ง นายขยัน จึงสอบตก โดยแพ้ให้กับนายสถาพร มณีรัตน์ จากพรรคเพื่อไทย
ผู้สมัคร > นายรังสรรค์ มณีรัตน์

นายรังสรรค์ มณีรัตน์ ผู้สมัครหมายเลข 2 สังกัดพรรคเพื่อไทย เป็นน้องชายและเป็นผู้ช่วยทำงานการเมืองของนายสถาพร มณีรัตน์ อดีต ส.ส.เจ้าของพื้นที่ ซึ่งเสียชีวิตลง และนายรังสรรค์ ยังมีตำแหน่งทางการเมืองเป็นรองนายกเทศมนตรีตำบลบ้านธิ อำเภอบ้านธิ จังหวัดลำพูนด้วย
ผู้สมัคร > นายวันชัย ปารมีกาศ

นายวันชัย ปารมีกาศ ผู้สมัครหมายเลข 3 สังกัดพรรคเครือข่ายชาวนาแห่งประเทศไทย
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
เขตการเลือกตั้งที่ 2 ประกอบด้วยอำเภอป่าซาง อำเภอเวียงหนองล่อง อำเภอบ้านโฮ่ง อำเภอทุ่งหัวช้าง และอำเภอลี้
| ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> ผู้สมัคร | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> คะแนนเสียง | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> % | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 2 จังหวัดลำพูน> ± |
| --- | --- | --- | --- | --- | --- |
|  | เพื่อไทย   | รังสรรค์ มณีรัตน์ (2) | 72,778 | 60.47 | +2.33 |
|  | ประชาธิปัตย์   | บรรจง วิพรหมชัย (1) | 44,031 | 36.59 | –4.38 |
|  | เครือข่ายชาวนาแห่งประเทศไทย   | วันชัย ปารมีกาศ (3) | 3,543 | 2.94 | — |
| ผลรวม | ผลรวม | ผลรวม | 120,352 | 100.00 | — |

| บัตรดี | บัตรดี | บัตรดี | 120,352 | 94.36 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 4,587 | 3.60 | – |
| บัตรเสีย | บัตรเสีย | บัตรเสีย | 2,606 | 2.04 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 127,545 | 80.33 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 158,782 | 100.00 | — |
: เพื่อไทย   รักษาที่นั่ง
ชลิตา ส่วนเสน่ห์

| ชลิตา ส่วนเสน่ห์ |
| --- | --- |
ชลิตาในปี พ.ศ. 2560
เกิด: น้ำตาล โกมลอุดมผล 24 ธันวาคม พ.ศ. 2537 (30 ปี) จังหวัดนนทบุรี ประเทศไทย
อาชีพ: นางงาม นางแบบ นักแสดง
ปีปฏิบัติงาน: พ.ศ. 2559–ปัจจุบัน
ส่วนสูง: 1.70 m (5 ft 7 in)
ตำแหน่ง: มิสยูนิเวิร์สไทยแลนด์ 2559
ผู้ดำรงตำแหน่งก่อน: อนิพรณ์ เฉลิมบูรณะวงศ์
ผู้สืบตำแหน่ง:  มารีญา พูลเลิศลาภ
รางวัล: มิสยูนิเวิร์สไทยแลนด์ 2559  (ผู้ชนะ) นางงามจักรวาล 2016  (6 คนสุดท้าย)
ชลิตา ส่วนเสน่ห์ (นามเดิม น้ำตาล โกมลอุดมผล; เกิด 24 ธันวาคม พ.ศ. 2537) ชื่อเล่น น้ำตาล เป็นมิสยูนิเวิร์สไทยแลนด์ 2559 เป็นตัวแทนประเทศไทย​ในการประกวดมิสยูนิเวิร์ส 2016 ณ กรุงมะนิลา ประเทศฟิลิปปินส์ และสามารถผ่านเข้ารอบ 6 คนสุดท้ายในการประกวดในปีนั้นอีกด้วย
ประวัติ

ชลิตาเกิดที่โรงพยาบาลบำราศนราดูร จังหวัดนนทบุรี ก่อนย้ายไปอาศัยที่อำเภอบางพลี จังหวัดสมุทรปราการตั้งแต่เด็ก เป็นบุตรของนำชัย โกมลอุดมผล กับชุติกาญจน์ ส่วนเสน่ห์ (นามเดิม ศิวพร) มีพี่ชายต่างมารดา 1 คน และมีน้องสาวต่างบิดา 1 คน โดยมารดาเป็นลูกครึ่งเยอรมันจากจังหวัดนครศรีธรรมราช ด้วยเหตุนี้เธอจึงเป็นลูกเสี้ยวเยอรมัน หลังบิดามารดาเลิกรากัน มารดาได้สมรสใหม่กับสรนันท์ ส่วนเสน่ห์ ซึ่งเป็นชาวจังหวัดยโสธร ชลิตามีความสามารถในการเล่นกีฬาวอลเลย์บอล ทั้งเคยเป็นหนึ่งในนักกีฬาโรงเรียนและได้ตำแหน่งชนะเลิศ เธอแบ่งเบาภาระครอบครัวด้วยการทำงานเป็นพนักงานเสิร์ฟภายในท่าอากาศยานสุวรรณภูมิ
สำเร็จการศึกษาระดับชั้นมัธยมศึกษาจากโรงเรียนพูลเจริญวิทยาคม จังหวัดสมุทรปราการ เคยศึกษาระดับอุดมศึกษา คณะวิทยาศาสตร์ สาขาจุลชีววิทยา มหาวิทยาลัยมหาสารคาม ในปี พ.ศ. 2560 เธอโอนหน่วยกิตจากสถาบันเดิมเพื่อศึกษาต่อคณะวิทยาศาสตร์ สาขาจุลชีววิทยา มหาวิทยาลัยศรีนครินทรวิโรฒ ต่อมาใน พ.ศ. 2561 เธอลงเรียนใหม่ในสาขานวัตกรรมการแสดงและการกำกับภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ หลังพบว่าตนเองไม่ถนัดและไม่ชอบสาขาเดิมที่ตนเคยเรียน ปัจจุบันสำเร็จการศึกษาและเข้ารับพระราชทานปริญญาบัตรแล้ว
การประกวด

ชลิตามีความฝันว่าจะเป็นนางงามมาแต่เยาว์วัย โดยมีมารดาที่เคยประกวดนางงามสงกรานต์มาก่อนเป็นแรงบันดาลใจและคอยให้การสนับสนุน นอกจากนี้เธอยังมีไอยวริญท์ โอสถานนท์ มิสไทยแลนด์ยูนิเวิร์ส 2006 เป็นบุคคลที่ตนชื่นชอบ ก่อนหน้านี้เธอเคยประกวดเป็นรองดาวของคณะวิทยาศาสตร์ มหาวิทยาลัยมหาสารคาม และเคยประกวดนางนพมาศของมหาวิทยาลัยมาก่อน ส่วนการประกวดมิสยูนิเวิร์สไทยแลนด์นั้น ถือเป็นเวทีใหญ่เวทีแรกของเธอ
การประกวด > มิสยูนิเวิร์สไทยแลนด์ 2559

ชลิตาได้สมัครเข้าการประกวดมิสยูนิเวิร์สไทยแลนด์ 2016 ตามคำเสนอแนะของมารดา หลังจากนั้นเธอจึงลดน้ำหนัก จาก 60 กิโลกรัม เหลือ 51 กิโลกรัม และฝึกซ้อมท่วงท่าการเดินให้ดูสง่ายิ่งขึ้น เธอครองตำแหน่งมิสยูนิเวิร์สไทยแลนด์ 2016 เมื่อวันที่ 23 กรกฎาคม พ.ศ. 2559 และเป็นตัวแทนคนไทยไปประกวดนางงามจักรวาล แต่ในการประกวดนั้น ผู้ชมบางส่วนมองว่ากุสุมา ชาวดอน ผู้เข้าประกวดที่เป็นตัวเต็งในการประกวดกลับไม่เข้ารอบ 5 คนสุดท้าย ที่ต่อมาชลิตาและกุสุมาต่างกล่าวว่าพวกเธอสนิทสนมกัน ทั้งสองเข้าใจเรื่องดังกล่าวดี และเคารพการตัดสินของกรรมการ
การประกวด > มิสยูนิเวิร์ส 2016

ชลิตาเป็นตัวแทนชาวไทยไปประกวดมิสยูนิเวิร์ส 2016 ที่กรุงมะนิลา ฟิลิปปินส์ โดยเธอได้ทำการฝึกเดิน เรียนการแสดงออก ฝึกพูดและออกเสียงให้ชัดเจน เพราะเธอมีปัญหาเรื่องพูดเบาโดยเสียงอยู่ในสำคอ และฝึกความมั่นใจ ส่วนอุปสรรคด้านภาษาเธอกล่าวว่าพอได้ นอกจากนี้เธอยังใช้สื่อสังคมออนไลน์อย่างอินสตราแกรมเพื่อแสดงกิจกรรมหรือชุดของเธอสู่สายตาผู้ติดตามให้มีความรู้สึกว่ามีส่วนร่วมในการประกวดนี้ ที่ทวีความน่าสนใจ อันส่งผลให้อินตราแกรมของเธอมียอดผู้ติดตามจำนวนมากขึ้นกว่าเก่าก่อน
เธอได้เข้ารอบ 6 คนสุดท้ายครั้งแรกในรอบ 28 ปีต่อจากสาวิณี ปะการะนัง เเละได้รับรางวัลมิสป็อปปูล่าร์โหวต คนเเรกของไทยด้วยคะเเนน130ล้านโหวตทั่วโลก แต่ตกรอบ 3 คน ซึ่งเธอตอบด้วยการใช้ล่ามแปลภาษา ผู้ชมบางส่วนมองว่ายังตอบคำถามในช่วงสัมภาษณ์ดีไม่พอ บ้างก็ว่าคำตอบนั้นดีแล้วแต่สั้นเกินไป ทั้งยังมีจังหวะชะงักอันแสดงถึงความตื่นเต้น
หลังสิ้นการประกวด เธอได้รับการต้อนรับอย่างดีจากเหล่าแฟนคลับนางงาม บุคลากรจากโรงเรียนที่เธอเคยเล่าเรียนมา หรือแม้แต่รองผู้อำนวยการท่าอากาศยาน โดยมอบช่อดอกไม้และเสียงโห่ร้องดีใจ หลังจากนั้นชลิตาได้เดินทางไปที่ฟิลิปปินส์อีกครั้งในฐานะทูตท่องเที่ยวของการท่องเที่ยวแห่งประเทศไทย เธอก็ได้รับการต้อนรับจากแฟนนางงามชาวฟิลิปปินส์อย่างอุ่นหนาฝาคั่ง
การประกวด > กรณีพิพาทกับกองประกวด

วันที่ 7 มีนาคม 2560 มีข่าวลือว่ากองประกวดของมิสยูนิเวิร์สไทยแลนด์จะริบมงกุฎและปลดชลิตาออกจากตำแหน่งด้วย โดยอัจฉรี บัวเขียว ซึ่งเป็นรองอันดับหนึ่งมารับหน้าที่แทน ส่วนสาเหตุคาดว่าน่าจะขัดแย้งเรื่องผลประโยชน์กับกองประกวด อาทิการออกไปรับงานเองโดยไม่ผ่านกองประกวด หรือกรณีที่เธอจะฉีกสัญญากับกองประกวด และเป็นปัญหาเรื้อรังมาตั้งแต่ปลายเดือนกุมภาพันธ์ปีนั้น จากกรณีดังกล่าวได้มีปฏิกิริยาจากกวินตรา โพธิจักร มิสไทยแลนด์ยูนิเวิร์สปี 2008 ผู้มีความสัมพันธ์อันดีกับชิชญาสุ์ กรรณสูต ผู้จัดการกองประกวดดังกล่าว รวมทั้งบุคคลที่เกี่ยวข้องกับการประกวดมิสยูนิเวิร์สไทยแลนด์คนอื่น ๆ ด้วยการโพสต์ข้อความเชิงบริภาษที่สื่อถึงชลิตาผ่านเฟซบุ๊ก ที่ต่อมากวินตราออกมายอมรับว่าข้อความนั้นสื่อถึงชลิตาจริง ๆ ทางด้านชลิตาเองกล่าวว่าเธอไม่ทราบเรื่องการที่จะถูกปลด หรือเธอจะฉีกสัญญากับกองประกวด และปฏิเสธกรณีที่เป็นปัญหากับชิชญาสุ์ กรรณสูตมาโดยตลอด
ในวันเดียวกันนั้นกองประกวดมิสยูนิเวิร์สไทยแลนด์ปฏิเสธเรื่องการปลดชลิตา ด้วยชลิตายังรับงานผ่านทางกองประกวดทั้งหมด และเธอจะยังอยู่ในความดูแลของกองประกวดจนกว่าจะหมดวาระ
จุดยืนทางการเมือง

ชลิตาสนับสนุนการประท้วงในประเทศไทย พ.ศ. 2563–2564   และวิพากษ์วิจารณ์การทำงานของประยุทธ์ จันทร์โอชา  รวมทั้งเคยขู่เผากลุ่มคนเห็นต่างระหว่างเกิดเหตุการณ์เหตุเพลิงไหม้โรงงานที่จังหวัดสมุทรปราการ พ.ศ. 2564 จนถูกกระแสตีกลับโดนถล่มยับ  โดยบ้านของชลิตาอยู่ใกล้ที่เกิดเหตุ
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2561 | สาปกระสือ | เจ้าหญิงสาวิตราณี (อดีต) / นลิน (ปัจจุบัน) | ช่อง 8 |
| 2561 | ป่ารักษ์ช้าง | นลิน | ช่อง 5 |
| 2562 | เพรงลับแล | ปรางทิพย์มณฑาทอง / พิณทิพย์ | ช่อง 8 |
| 2563 | อสรพิษ | เจ้านางคำหยาดฟ้า (อดีต) / สริชา (ปัจจุบัน) | ช่องวัน 31 |
| 2564 | ตะวันตกดิน | ฑัณฑิกา ทิวัสภาค (ฑัณฑิ) | อมรินทร์ทีวี |
| 2566 | ดอกหญ้าป่าคอนกรีต | พัดชา โชติธิติวัฒน์ (พัด) | ช่องวัน 31 |
| 2567 | วิญญาณแพศยา | เจ้านางเอิ้งโหลง (อดีต) / พรฟ้า พรหมประทาน(ปัจจุบัน) | ช่อง 8 |
| 2568 | ผาแดงนางไอ่ |  | ช่องวัน 31 |
ผลงาน > ซิทคอมและซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2560-2561 | เป็นต่อ | ตอน รอพี่นานมั้ยจ๊ะ ตอน ไกรทองมาแย้ว | นัท (รับเชิญ) | ช่องวัน 31 |
| 2562 | Club Friday The Series 11 รักไม่ได้ออกอากาศ  | ตอน รักโกหก  | พิก | จีเอ็มเอ็ม 25 |
| 2562 | วิญญาณพิศวง | ตอน วังสราญจิต | ญาใจ (รับเชิญ) | ช่อง 8 |
| 2563 |  THE SECRET เกมรัก เกมลับ  | - | มีมี่ | ไลน์ทีวี |
| 2565 | เสน่หาสตอรี่ Season 4 | ตอน จิ๊กซอว์เสน่หา | ลูกตาล | เอไอเอส เพลย์ |
| 2566 | โอมเพี้ยงอาจารย์คง | ตอน ฉันหมั้นแล้ว | คริสตี้ (รับเชิญ) | ช่องเวิร์คพอยท์ |
ผลงาน > ภาพยนตร์

| ปี | เรื่อง | บทบาท | ค่าย |
| --- | --- | --- | --- |
| 2568 | พนอ  | นวล บุญสุข (แม่พนอ) | ไฟว์สตาร์โปรดักชั่น |
ผลงาน > ภาพยนตร์สั้น

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2560 | เที่ยวไทยเท่  | ตอน ทริปล้างใจ  | หวาน |  |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2560 | สักที [Go!] | ETC feat. เฉลิมชัย โฆษิตพิพัฒน์ |
รางวัล

| ปี | รางวัล | ประเภท/สาขา | ผลงาน | ผล |
| --- | --- | --- | --- | --- |
| 2559 | เอ็มไทยท็อปทอล์ก-อะเบาต์ 2017 | บุคคลหญิงที่ถูกกล่าวถึงมากที่สุด |  | ชนะ |